Атурнир иреиӷьу амбахьчаҩыс далкаахеит Владислав Барганџьиа, акоманда иреиӷьу ахәмарҩыс - Максим Касланӡиа.
Аҟәатәи акоманда азыҟаиҵоит Мераб Кәакәасқьыр.
Аҟәа. Абҵарамза 14, 2022 шықәса. Аԥсныпресс. Ахәмаррақәа рзы Ареспубликатә ахәыҷтәы-қәыԥштә спорттә школ 2009 шықәса рзы ииз ааӡамҭацәа рыла еилоу атурнир «Ачемпион ҿарацәа Реидгыла" аҿы ахԥатәи аҭыԥ аанакылеит. Атурнир абҵарамза 7- 13 рзы Шәача ақалақь аҿы имҩаԥысуан, ҳәа адырра ҟанаҵоит аҿари аспорти русқәа рзы аҳәынҭқарратә Еилакы.
Атурнир рхы аладырхәит Шәача, Армавир, Ростов-на Дону, Новочеркасск, Аҟәа ақалақьқәа рҟынтәи 12 командак. Атурнир аӡбаҩ хадас дыҟан Ачемпионцәа Реидгыла аҿы аӡбаҩыс иҟаз аӡбаҩ Павел Кукуиан.
Атурнир иреиӷьу амбахьчаҩыс далкаахеит Владислав Барганџьиа, акоманда иреиӷьу ахәмарҩыс - Максим Касланӡиа.
Аҟәатәи акоманда азыҟаиҵоит Мераб Кәакәасқьыр.